Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani mukaan on normaalia kokea ihmeitä -
joka päivä.
Oletko valmis olemaan normaali?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Hei! Sid Roth tässä Kynan Bridgesin kanssa.
Tri Bridges ja minä olemme olleet ystäviä jo pitkään.
Mutta sinä olet mennyt uudelle vyöhykkeelle Hengessä. - Niin olen.
Näin sen, kun kuvasimme materiaalia eilen.
Milloin se tapahtui?
Sanoisin, että nyt vuoden aikana -
Herra on täyttänyt minut uudella kirkkauden tasolla.
Voivatko uskovat kulkea ihmeissä päivittäin?
Voivat. Se on kiintoisaa. Todellisuus on tämä.
Voimme kulkea ihmeissä päivittäin.
Mutta mitä jos sanoisin, että se on perintöosamme?
Lisäksi tulevina päivinä meidän täytyy kulkea ihmeissä.
Jumala alkoi näyttää minulle, kuinka seurakunta, uskovien ruumis, -
päästää todella ilmoille Jumalan läsnäoloa kaikkialla, -
kuten sinä olet sanonut, maailmanlaajuista kirkkautta.
Uskon, että Herran kirkkaus peittää vielä maan, -
niin kuin vedet peittävät meren.
Olen lukenut tuon jostain. - Se lukee Raamatussa.
Se on ihmeellistä.
Näemme sitä kaikkialla maailmassa.
Kun tämä sanoma tavoittaa kristityt, -
ihmiset näkevät mitä suurimpia ihmeitä elämässään.
Eikä vain ihmisille, joilla on titteli, eikä kirjailijoille tai tv-esiintyjille.
Äidit, opettajat ja tavallisissa ammateissa työskentelevät -
näkevät ihmeiden lisääntyvän räjähdysmäisesti.
Sinä näit näyn Skittles-karkeista. - Niin näin.
Skittles oli lempikarkkini lapsena.
Niinpä Jumala puhui minulle niiden kautta.
Näyssä oli kaunis niitty. Vehmas, kullanvärinen niitty.
Yhtäkkiä taivaasta alkoi sataa Skittles-karkkeja.
Kaikkia makuja ja värejä.
Olit taivaassa. - Se on minulle taivas. Siellä on Skittlesejä.
Kun alkoi sataa Skittlesejä, Jumala alkoi puhua minulle.
Ihmettelin, mitä se on.
Jumala sanoi: "Tämä edustaa mieletöntä suosiotani -
ja ihmeellistä huolenpitoani uskovien ruumiille kautta maailman."
Näemme pian suosion vuodatuksen, jollaista ei ole aiemmin nähty.
Ihmeiden vuodatuksen, jollaista ei ole aiemmin nähty.
Jumala sanoo, että Hänen lapsensa saavat vielä maistaa -
Hänen makeuttaan ja hyvyyttään aivan uudella tavalla.
Meidän pitää valmistautua.
Hienointa tässä on se, -
että tämä ei ole vain minulle tai sinulle.
Se on jokaiselle, joka kuulee ääneni.
Jokaiselle katsojalle.
Jos asetumme linjaan sen kanssa, mitä Jumala sanoo omilleen, -
ei ole enää tekosyitä ja rajoituksia.
Tahdon nopeasti lukea sanan, jonka sain Herralta.
Herra herätti minut ja sanoi: "Olen kutsunut sinut läheisyyteeni."
"Olen kutsunut sinut katsomaan Minuun ja näkemään sydämeni, -
tarkoitukseni ja suunnitelmani elämällesi."
"Sinun on aika luopua pelosta ja ylpeydestä."
"Tuon sinut Nyt-hetken ilmenemiseen."
"Mahdoton on avautumassa sinulle uudella tavalla."
"Valmistaudu. Kirkkauden räjähdys on täällä."
Niin Herra sanoo.
Opetat, että toiminta aktivoi ihmeet.
Se on totta.
Kaikki ihmeet Raamatussa aktivoituivat kirjaimellisesti, -
kun joku uskova toimi.
Mieleeni tulee verenvuototautia sairastanut nainen.
Raamattu kertoo hänen sanoneen: -
"Tänään minä paranen ja saan ihmeen."
Hän puski väkijoukon läpi. Aina väkijoukko ei ole ihmisiä.
Se voi joskus olla pelko, perhe tai ilmapiiri.
Täytyy haluta puskea sen läpi, mitä tahansa se onkin, -
ja tarttua Jumalan voimaan ja elämäntarkoitukseen.
Kun ihmiset toimivat Jumalan Sanan mukaisesti uskossa, ihmeet virtaavat.
Tiedätkö, mitä kuulen?
Sanot: Lakkaa katsomasta taaksepäin.
On uusi päivä. Tämä on uusi alku.
Odota kuulevasi Jumalalta. Niin sinä sanot.
Tarkalleen. Ja se on käynnissä nyt.
Juuri nyt Jeesuksen nimessä, päästän ilmoille uuden kirkkauden.
Missä ikinä oletkin, Jumalan konkreettinen läsnäolo -
valtaa paikkasi juuri nyt. Ikuisuus astuu aikaan.
Ja arvatkaapa mitä? Rajoitukset poistetaan nyt. Ei ole rajoituksia.
Ei ole enää estettä. Kirkkaus räjähtää siellä, missä olet.
Näet Jumalan läsnäolon ilmenemisen aivan ennennäkemättömällä tavalla.
Kirkkaus on tässä paikassa juuri nyt. Se liikkuu. Hän tekee työtään.
Hän tekee ihmeitä elämässäsi. Ota se vain vastaan Jeesus-nimessä.
Nyt on meneillään seuraavaa.
Näet jotain uutta.
Jopa ennenkuulemattomia ihmeitä talouden alalla.
Menestyksestä ja taloudesta puhumista vastustetaan kovasti.
Monet ovat alkaneet karttaa sitä.
Sanot, että on heitetty lapsi pois pesuveden mukana.
Totta. Vaikka jotain asiaa käytetään väärin, -
se ei tarkoita, että asia itsessään on väärin.
Menestysteologia on satuttanut monia.
Heitä on manipuloitu, riistetty ja hyväksikäytetty.
Heille on jäänyt paha maku suuhun.
Nyt Jumala sanoo: "Uusi kampanjani ei ole varainkeruuta. Se on kirkkautta."
Jumala sanoo: "Minä teen sen itse."
Kerroit olleesi hiljattain kokouksessa.
Yhtäkkiä Jumalan kirkkaus ilmestyi -
kaikista mahdollisista hetkistä juuri kolehdin aikana. Mitä tapahtui?
Se oli ihmeellistä. Olin kokouksessa. Tuli kolehdin aika.
Kirkkaus vain laskeutui. Kukaan ei kehottanut mihinkään.
Kukaan ei pyytänyt mitään summaa.
Me vain ylistimme, eikä vielä ollut ehditty edes sanoa mitään.
Herra tuli ja toteutti oman varainkeruunsa.
Ja käy niin, että näemme nyt samaa kuin Ap. t. 4―5:ssa.
Raamattu kertoo, että kun kirkkaus tuli uskovien ruumiiseen, -
ihmiset alkoivat tuoda omaisuuttaan eikä keneltäkään puuttunut mitään.
Ihmisiä tuli vastaamaan virtana, -
vaikka kukaan ei kehottanut heitä.
Samaa näen kaikkialla, missä kuljen.
Kerropa pastorista, -
jonka mielestä puhe rahasta oli todella vastenmielistä.
Toki, ja minä olin samanlainen vielä muutama vuosi sitten.
Tiedän, miltä se tuntuu.
Tämä nuori pastori tuli luokseni ja sanoi: -
"Talous ja muu vastaava tuntui minusta tosi vastenmieliseltä."
Mutta hän kertoi huomaamattaan omaksunut -
köyhyysmentaliteetin ja puutemielenlaadun.
Olin opettanut Jumalan taloudesta.
Hän kuuli sen ja alkoi ymmärtää sitä hengessään.
Hän rukoili: "Jumala, anna anteeksi puutemielenlaatuni."
"Teen parannuksen. Tiedän, että Sinulla on minulle yltäkylläisyys."
Samassa jotain alkoi tapahtua.
Hän oli kävelemässä pois, kun joku lähestyi häntä: -
"En tiedä, mitä tämä on, mutta minun täytyy antaa tämä sinulle."
Hän antoi 7 000 dollarin šekin.
Pastori oli sen jälkeen polvillaan ja itki.
Kun hän itki, joku toinen meni takahuoneeseen kysymään: -
"Missä pastori on? Herra käski minun antaa hänelle 10 000 dollaria."
Huomaa, ettei kukaan pyytänyt rahaa keneltäkään.
Se tapahtui heti sinun puhuttuasi hänelle ilmestystä.
Kun hän sai ilmestyksen, se alkoi muuttaa hänen koko ilmapiiriään.
Mutta arvatkaapa mitä? Seuraavana sunnuntaina kirkossa -
joku mies sanoi hänelle: "Olen miettinyt tätä kauan."
"Kun teit parannusta puutemielenlaadusta, jotain tapahtui."
"Jumala käski minun maksaa vuoden asuntolainasi."
Hän kirjoitti 15 000 dollarin šekin. Tämä on tärkeää.
Kun Jumala tekee jotain ilman ihmisen sekaantumista, -
emme voi syyttää manipulointia. Emme voi sanoa, että joku pakotettiin.
Kun Jumala itse laskeutuu ja toimii, kukaan ei voi kiistää sitä.
Olemme astumassa kiistämättömien ihmeiden aikakauteen. Uskon näin.
Puhun siitä, että uutiskanavien on pakko myöntää: "Olimme väärässä."
"Jeesus on totta. Hän elää ja toimii."
Jumala on tekemässä tällaisia epätavallisia ihmeitä kaikkialla.
Tämä on Jumalan Hengen liike.
Olemme Jumalan liikkeessä. Se ei ole tulossa, se on käynnissä jo.
Meillä pitää olla odottava asenne.
Odottava asenne luo ihmeiden ilmapiirin.
Meidän pitää elää odotuksessa joka päivä.
Sanon joka aamu: "Jotain hyvää tapahtuu minulle tänään."
"Jotain hyvää tapahtuu minulle tänään."
Lisäksi sanon: "Jotain hyvää tapahtuu minun kauttani."
Olen paitsi ihmeen vastaanottaja, myös ihmeen jakaja.
Monet kysyvät, miksi olet niin ihme- tietoinen. Mikä on ihmeiden tarkoitus?
Ihmeiden tarkoitus ei ole tehdä vaikutusta tai hankkia seuraajia.
Raamattu sanoo Mark. 16:ssa: "Ja nämä merkit seuraavat niitä, -
jotka uskovat".
Ihme on Jumalan mainos, -
jolla Hän osoittaa Hänen valtakuntansa ylivertaista voimaa.
Ihmeet osoittavat, että Jumala, jota palvelemme, todella elää.
Se on tärkeää. Seuraamme Häntä, ja tiede seuraa meitä. Ei päinvastoin.
Mitä tulee fyysisiin ihmeisiin, -
kun olen puhumassa ja kysyn, moniko tarvitsee paranemista, -
yleensä lähes kaikki nostavat kätensä.
Näet samaa laajalti omassa seurakunnassasi.
Kerrot eräästä sairaudesta. En vieläkään osaa lausua sitä.
Vitiligo.
Vitiligo eli valkopälvi on pigmenttihäiriö.
Siinä iholta häviää pigmenttiä. Iholle muodostuu läiskiä.
Häiriö on lähinnä kosmeettinen. Se ei ole hengenvaarallinen.
Kyseinen nuori mies oli kirkossa. Hänen äitinsä oli tuonut hänet.
Arviolta kolmasosasta hänen päätään -
puuttui pigmentti.
Sanoin äidille: "Jumala voi korjata tuon."
Muuta en sanonut. En rukoillut pitkään.
En vienyt häntä takahuoneeseen enkä voidellut häntä öljyllä. Totesin vain.
Uskoitko sanoessasi, että Jumala tekee sen?
Uskoin. Ei epäilystäkään. Hänen täytyy toteuttaa Sanansa.
Meidän pitää sanoa, mitä Hän on jo sanonut.
Hän sanoi olevansa Parantaja.
Hän sanoi, ettei Hänen sanansa palaa tyhjänä.
Kun sovit jotain Jumalan kanssa, täytät Matt. 18:n vaatimuksen: -
"Missä kaksi tai kolme on koolla, he saavat, mitä he anovat."
Kun sovit jostain Jumalan kanssa, teitä on ainakin kaksi. Enemmistö.
Kun sanoimme, että Jumala voi korjata nuoren miehen ihon, -
kaikkien yllätykseksi iho parani kahdessa viikossa. Läiskät hävisivät.
Meillä on kuvat ja kaikki. Läiskät hävisivät kokonaan.
Kysyn uteliaisuudesta.
Jos hän olisi mennyt lääkäriin, olisiko siihen ollut lääkettä? - Ei.
Se on siis todellinen ihme. - Niin on.
Ihmeessä Jumala keskeyttää ihmisen luonnollisen toiminnan.
Jumala valtaa luonnollisen tapahtumakulun.
Kun olit Australiassa, alkoi tapahtua uutta luovia ihmeitä. Kerro esimerkki.
Saarnasin kokouksessa Australiassa.
Kesken saarnaamisen sain tiedon sanat.
Sanoin: "Jonkun silmät avautuvat nyt."
En tiennyt, että yksi miksaaja oli ollut pahassa kolarissa.
Hänen silmämunansa yhteys aivoihin oli katkennut.
Kudokset puuttuivat. Silmä oli ollut kuuden vuoden ajan täysin sokea.
Olisiko se ollut hoidettavissa?
Ei. Sitä ei voinut korjata.
Silmästä oli mennyt näkö lopullisesti.
Eli vain Jumala voi auttaa. - Juuri niin.
Siinä hetkessä jokin poksahti. Niin hän sitä kuvasi.
Jokin poksahti. Silmämuna yhdistyi aivoihin yliluonnollisesti.
Mies alkoi huutaa ja karjua. Hän alkoi hyppiä ja pomppia.
Hän sanoi: "Minun silmäni! Minun silmäni!"
Hänen vaimonsa luuli, että hän sekosi. Mies huusi ja osoitti silmäänsä.
Silmä on terve vielä tänäkin päivänä.
Kun Kynan rukoilee...
Ja tämä ei ole vain hänelle. Se on kaikille meille.
Kun hän rukoilee, Jumalan kirkkaus laskeutuu.
Ja hän puhuu Jumalan sanaa.
Kuka tahansa voi puhua Jumalan sanaa, -
mutta siinä kirkkaudessa puhkeaa ihmeitä.
Hetken kuluttua tahdon, että Kynan rukoilee -
ja pyytää ihmeitä puhkeamaan Jumalan kirkkaudessa. Palataan pian.
Opetuksessasi ja kirjoituksissasi puhut valtakunnan kulttuurista.
Mitä tarkoitat sillä?
Meidän pitää nykyisessä ajassa omaksua valtakunnan kulttuuri.
Pitää omaksua valtakunnan kulttuuri, -
ei vain seurakunnan tai uskonnon kulttuuri. Valtakunnan kulttuuri.
Paavali sanoi: "saarnani ei ollut kiehtovia viisauden sanoja, -
vaan Hengen ja voiman osoittamista".
Raamattu sanoo: "valtakunta ei ole syömistä ja juomista, -
vaan vanhurskautta ja rauhaa ja iloa Pyhässä Hengessä".
Pitää omaksua tietty tekemisen tapa, jos haluamme nähdä ilmenemisiä.
Rukoilepa niiden puolesta, -
jotka eivät ole koskaan saaneet kokemusperäistä tietoa Jumalasta, -
syntyneet ylhäältä -
ja jotka ovat, mutta joiden pitää tehdä parannusta.
Ei haittaa vaikka kaikki lausuisivat perässä. Minä ainakin lausun.
Herra antoi minulle näyn, jossa kävin taivaassa.
En tiedä olinko ruumiissani vai poissa ruumiista. Näin Jeesuksen kasvot.
Puhtaimmat, pyhimmät ja vahvimmat koskaan näkemäni kasvot.
Hänen silmänsä olivat kuin lieskat.
Hän sanoi: "Kerro omilleni, että on olemassa paljon enemmän."
Saatat haluta kokea enemmän. Tahdon rukoilla puolestasi.
Nosta kätesi, missä sitten oletkin.
Isä, Jeesuksen nimessä rukoilen kaikkien katsojien puolesta.
Isä, ilmesty heille kirjaimellisesti. Tee itsesi todelliseksi heille.
Ellet tunne Jumalaa, pyydä Jeshuaa, Messiasta, sydämeesi.
Sano: "Herra, Jeesus. Teen parannusta kaikista synneistä.
Tunnustan, että kuolit puolestani.
Pese minut, puhdista minut ja tee minut uudeksi.
Otan Sinut vastaan elämääni tässä hetkessä.
Isä, -
minä kiitän Sinua, että sydämeni on valmis -
ja elämäni on avoin -
kirkkautesi ilmenemiselle juuri nyt.
Anna ihmeiden räjähtää minun elämässäni -
ja minun elämäni kautta Jeshuan nimessä aamen."
Kynan. Jumalan läsnäolo on läsnä tiheänä ympärillämme, -
koolla olevien yllä, katsojien yllä kotona.
Tahdon sinun nyt virtaavan ihmeiden ilmoille päästämisessä.
Isä, juuri nyt Jeesuksen nimessä, Poikasi Jeshuan nimessä.
Sinä olet ihmeiden tekijä. Toivotamme ihmeiden tekijän tervetulleeksi.
Tule ja tee ihmeitä.
Jonkun silmä avautuu tässä hetkessä.
Jonkun niveltulehdus paranee. Jonkun fibromyalgia paranee.
Julistan paranemista ahdistuksesta ja masennuksesta Jeesuksen nimessä.
Joku tarvitsee ihmettä talouden alueella. Taivas valtaa taloutesi nyt.
Puutteen henki lähtee sinusta nyt Jeshuan nimessä.
Jumalan Henki murtautuu läpi täällä. Herran kirkkaus tulee esiin.
Jumalasta loitontunut poika ja tytär tulevat kotiin. Lapsesi uudistuu.
Seurakuntasi on räjähtämässä. Liiketoimintasi alkaa tihkua kirkkautta.
Menet uudelle paikalle ja tasolle.
Päästän ilmoille parantumisia ja ihmeitä nyt Jeesuksen nimessä.
Sinun pitää nyt toimia uskossa.
Jos otit vastaan ihmeen, tee jotain, mihin et ennen pystynyt.
Liikuta kättäsi. Kumarru, jos sinulla oli selkäongelmia.
Kun alat liikkua, ihmeen ilmeneminen etenee.
Toiminta aktivoi ihmeitä. Liiku ja usko, että se tapahtui.
Jätän teille tämän ajatuksen. Toiminta aktivoi ihmeitä.
Ensi viikolla: -
Hei! Olen tri Michelle Corral.
Olen saanut vuodatuksen -
joiltain kaikkien aikain voidelluimmilta jumalanpalvelijoilta.
Kathryn Kuhlmanilta ja jopa äiti Teresalta.
Tahdon teidän tietävän, että tämä voitelu on siirrettävissä.
Liity seuraani Sid Rothin Yliluonnollista-ohjelmaan -
ja valmistaudu kokemaan voitelun rohkeus, voima ja tarkoitus.
Suomennos: Marianne Tenetz